text: [{"text_idx": "#000004", "text": "1. Larmur fra\u0301 skipum, sum liggja vi\u00f0 bryggju vi\u00f0 ljo\u0301smotorinum gangandi."}, {"text_idx": "#000005", "text": "Um ha\u0301lvan august kom eitt sto\u0301rt reytt frystifarmaskip inn a\u0301 Fuglafj\u00f8r\u00f0 at taka i\u0301mo\u0301ti fiski fra\u0301 flakatrolarum. Gav m\u00e6r ikki far um, hvussu farmaskipi\u00f0 kalla\u00f0ist, ti\u0301 skipi\u00f0 var fri\u00f0arligt og o\u0301ro\u0301gva\u00f0i ikki na\u0301ttarsv\u00f8vnin, men stutt eftir kemur Kaptan Kravchenko inn a\u0301 fj\u00f8r\u00f0in i\u0301 somu \u00f8rindum. Hann larma\u00f0i so illa, at ta\u00f0 var ikki sovandi. Fleiri i\u0301 grannalagnum gj\u00f8rdu vart vi\u00f0 hetta, b\u00e6\u00f0i hja\u0301 havnarfu\u0301tanum og hja\u0301 by\u0301ra\u0301\u00f0num og ma\u0301nadagin 16. september fingu vit fund vi\u00f0 havnarnevndina. Fyri at hava naka i\u0301t\u00f8kiligt at tosa um fingu vit a\u0301\u00f0renn fundin sakk\u00f8nan mann at ma\u0301ta larmin vi\u00f0 n\u00e6stu i\u0301bu\u0301\u00f0 og ma\u0301ldi hann 59 dB. Nu\u0301 er ta\u00f0 so heppi\u00f0, at fa\u0301ar metrar fra\u0301 har Kaptan Kravchenko la\u0301, liggur eitt umhv\u00f8rvisgo\u0301\u00f0kent virki, sum til ber at samanbera vi\u00f0, nevnuliga Havsbru\u0301n. At virki\u00f0 er umhv\u00f8rvisgo\u0301\u00f0kent merkir i\u0301 stuttum, at ta\u00f0 hevur bundi\u00f0 seg til at fylgja a\u0301vi\u0301sum altjo\u0301\u00f0a regluger\u00f0um, sum a\u0301seta markvir\u00f0ir fyri mest loyvda u\u0301tla\u0301ti av heilsuska\u00f0iligum evnum og mest loyvda larmi. Sambart hesi regluger\u00f0 er mest loyvdi larmur ma\u0301ldur a\u0301 na\u0301tt og vi\u00f0 n\u00e6stu bu\u0301sta\u00f0 40 dB. Ta\u00f0 kann tykjast erkvisi\u00f0 at gera so no\u0301gv burturu\u0301r, ta\u0301 i\u0301\u00f0 skipi\u00f0 bara larmar kn\u00f8pp 20 dB meir enn altjo\u0301\u00f0a markvir\u00f0i loyvir, men her skal havast i\u0301 huga, at dB stigin er logaritmiskur og bygdur solei\u00f0is upp, at hv\u00f8rja fer\u00f0 tu\u0301 fert try\u0301 stig upp a\u0301 stiganum, tvy\u0301faldast ljo\u0301\u00f0orkan. Ein \u00f8king av ljo\u0301\u00f0orkuni a\u0301 20 dB er ti\u0301 2x2x2x2x2x2 fer\u00f0ir altjo\u0301\u00f0a markvir\u00f0i\u00f0 ella ein 72 falding av mest loyvdu ljo\u0301\u00f0orkuni a\u0301 na\u0301tt sambart altjo\u0301\u00f0a regluger\u00f0ini, so ta\u00f0 er skilligt, at ta\u00f0 kann ikki vera sovandi i\u0301 sli\u0301kum gangi. B\u00e6\u00f0i skipini lo\u0301gu vi\u00f0 bryggju til si\u0301\u00f0st i\u0301 september."}, {"text_idx": "#000006", "text": "Hett er ikki eind\u00f8mi, heldur reglan . Vi\u00f0 j\u00f8vnum millumbilum koma skip at kaj, sum larma so illa, at ikki er sovandi, og ikki ber til at bi\u00f0a tey sl\u00f8kkja ljo\u0301smotorin um na\u0301ttina, ti\u0301 tey hava frystigo\u0301\u00f0s umbor\u00f0. Seinast var ta\u00f0 trolarin Armenak Babev, sum larma\u00f0i 56 dB vi\u00f0 n\u00e6sta bu\u0301\u00f0dta\u00f0, ein ljo\u0301\u00f0orku, sum er 36 fer\u00f0ir sterkari enn mest loyvdi larmur a\u0301 na\u0301tt eftir altjo\u0301\u00f0a regluger\u00f0ini. Armenak Babev la\u0301 og avskipa\u00f0i fra\u0301 sunnudegnum 21. oktober til mikumorgunin 24. oktober."}, {"text_idx": "#000007", "text": "Ta\u0301 ta\u00f0 gj\u00f8rdist okkum i\u0301 grannalagnum greitt at, \u00e6tlanin hja\u0301 kommuni var, at Fuglafj\u00f8r\u00f0ur skuldi gerast umskipingarhavn fyri u\u0301tlendsk skip. Sendu vit soljo\u0301\u00f0andi skriv til Fuglafjar\u00f0ar by\u0301ra\u0301\u00f0 dagfest 15. 10. 07: Um \u00e6tlanin er, at Fuglafj\u00f8r\u00f0ur skal gerast umskipingarhavn fyri u\u0301tlendsk skip, so a\u0301liggur ta\u00f0 Fuglafjar\u00f0ar kommunu, sum varar av Fuglafjar\u00f0ar havn, at omanfyri nevndu m\u00f8rk ver\u00f0a hildin, og hetta kann bert gerast, um skipunum ver\u00f0ur a\u0301lagt at sl\u00f8kkja ljo\u0301smotorarnar, beinan vegin tey hava lagt at og si\u0301\u00f0an taka streym fra\u0301 landi. Skrivi\u00f0 var undirskriva\u00f0 av 18 fo\u0301lkum i\u0301 grannalagnum. Enn, fimm a\u0301r seinni er einki hent. Nu\u0301 kommunuv\u00e6l er i\u0301 ha\u0301ndumg fari eg ti\u0301 at spyrja tey, sum stilla upp til by\u0301ra\u0301\u00f0svali\u00f0, um tey vilja seta hetta i\u0301 verk, og velja i\u0301millum teirra, sum geva ja\u0301ttandi svar, og eg fari at heita a\u0301 fuglfir\u00f0ingar um at gera ta\u00f0 sama."}, {"text_idx": "#000009", "text": "Fuglfir\u00f0ingar fa\u0301a oljuhavn i\u0301 jo\u0301laga\u0301vu."}, {"text_idx": "#000013", "text": "Tankar og to\u0301nar i\u0301 Fuglafir\u00f0i"}]